ประกาศคณะกรรมการควบคุมการขนส่งทางบกประจำจังหวัดปทุมธานี ฉบับที่ 35 (พ.ศ. 2549) เรื่อง กำหนดเส้นทางสำหรับการขนส่งประจำทางด้วยรถโดยสาร

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดปทุมธานี
ฉบับที่
๓๕ (พ.ศ. ๒๕๔๙)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]
 

ด้วย คณะกรรมการควบคุมการขนส่งทางบกประจำจังหวัดปทุมธานีได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดปทุมธานี ในการประชุมครั้งที่
๓/๒๕๔๘ เมื่อวันที่ ๒๑ มิถุนายน ๒๕๔๘ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดปทุมธานี สายที่ ๖๐๓๘ หมู่บ้านวังทอง-ปากซอย กุศลสามัคคี โดยให้ใช้รายละเอียดเส้นทางดังนี้
คือ

สายที่ ๖๐๓๘ หมู่บ้านวังทอง-ปากซอยกุศลสามัคคี
เริ่มต้นจากสถานที่จอดรถบริเวณหมู่บ้านวังทอง ไปตามถนนพหลโยธิน
แยกซ้ายไปตามซอยพหลโยธิน ๖๘ ไปตามถนนเทศบาลเมืองคูคต ผ่านสนามกอล์ฟธูปะเตมีย์ ชุมชนจามรวัดลาดสนุ่น
วัดลาดสนุ่น สถานีอนามัยตำบลคูคต หมู่บ้านพูนผล แยกขวาผ่านโรงเรียนบริบูรณ์ศิลป์รังสิต
แยกขวาไปตามซอยบุญคุ้ม ผ่านหมู่บ้านลัลลีวิว แยกซ้ายไปตามถนนองค์การบริหารส่วนตำบลคูคต
ผ่านถนนเลียบคลองสอง ที่ว่าการองค์การบริหารส่วนตำบลคูคต หมู่บ้านธารารินทร์ แยกขวาไปตามซอยกุศลสามัคคี
ถนนเทศบาลเมืองรังสิต ไปสุดเส้นทาง ณ สถานที่จอดรถบริเวณปากซอยกุศลสามัคคี


ประกาศ
ณ วันที่ ๑๐ พฤษภาคม พ.ศ. ๒๕๔๙
นเรศ
จิตสุจริตวงศ์
ผู้ว่าราชการจังหวัดปทุมธานี
ประธานกรรมการควบคุมการขนส่งทางบก
ประจำจังหวัดปทุมธานี











































นันทนา/ผู้จัดทำ
๑๓
กรกฎาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๖๔ ง/หน้า ๒๓๐/๖ กรกฎาคม ๒๕๔๙